Seerrekord for «SNL»-jubileum
«Saturday Night Live» - hjemmeside I snitt 23,1 millioner amerikanere benket seg foran søndagens over tre timer lange «SNL», skriver Huffington Post. Sendingen bød på et stort antall klassiske tilbakeblikk og nye høydepunkter i form av medley-duett med Jimmy Fallon (40) og Justin Timberlake (34), comeback med Eddie Murphy (53), kyss mellom Betty White (93) og Bradley Cooper (40), Will Ferrells kjendis-jeopardy, Paul McCartney (72) med «Maybe I'm Amazed» og monologer og innslag fra blant andre Sarah Silverman, Steve Martin (69), Tom Hanks (58), Miley Cyrus (22), Jack Nicholson (66) og Chris Rock (50) – bare for å nevne noe. NB:Sendingen vises på VGTV i løpet av uken! Vi må helt tilbake til 2004 for å finne høyere seertall på underholdningsprogram på NBC – da finalesendingene til «Akutten», «Friends» og «Frasier» lokket over 23. millioner seere. Til og med Super Bowl-programmene må se seg slått av 40-årsjubileet. Søndagens «Saturday Night Live» er i tillegg det programmet på NBC som siden «Will & Grace»-finalen i 2006 har fristet flest seere i alderen 18 – 49 år.Ifølge Entertainment Weekly ble det også skapt Twitter-historie gjennom den lange sendingen. Aldri før skal en enkeltstående episode ha skapt så mye engasjement på nettsamfunnet. Nielsen Social, som måler trafikken, skal i løpet av de drøyt tre timene ha registrert 9,1 millioner Twitter-besøkende og totalt 1,3 millioner Twitter-meldinger. Siden «Saturday Night Live» – som parodierer alt fra kultur til politikk – gikk på lufra første gang 11. oktober i 1975, har programmet vunnet 40 Emmy-priser. Det har alltid vært vist på NBC og sendes fra Rockefeller Center i New York.
40-årsjubileet til «Saturday Night Live» er NBCs mest sette underholdningsprogram på 11 år.